सुबह दस बजे फुरकिया से चलने के बाद करीब साढे 12 बजे यानि ढाई घंटे में लगातार चलने के बाद हम जीरो प्वांइट पहुंच गये थे । यहां पर बाबाजी की कुटिया बनी हुई है जिन्हे पिंडारी बाबा के नाम से ही पुकारा जाने लगा है क्योंकि वो साल के साल यहीं पर रहते हैं । उन दिनो में भी जब कि कोई यहां पर नही आता है । जीरो प्वांइट से आगे पिंडारी ग्लेशियर देखने के लिये थोडा 500 मीटर और चढना पडता है । पिंडारी ग्लेशियर को आप दूर से ही देख सकते हैं ​क्योंकि इस ग्लेशियर में भूस्खलन काफी होता रहता है ।